Karan Singh, li għad għandu biss ħames snin, diġà hu twil ħames piedi u seba' pulzieri. Hu niżżel ismu fil-Guinness Book of World Records fl-2008, bħala li kien l-itwal u l-iktar tarbija tqila. Kien jiżen seba' kilogrammi u twil aktar minn żewġ piedi... ħaġa li kompliet tikber maż-żmien. Għall-familja tiegħu, it-tul mhux xi ħaġa ta' skantament, għax il-familja kollha Singh, hi twila sew. Sanjay, missier Karan, hu twil sitt piedi u nofs, waqt li martu Shweatlana hi itwal, għax tkejjel seba' piedi u żewġ pulzieri. Sal-2012 kienet l-itwal mara fl-Indja. Il-ħolma ta' Karan hi li jsir lagħab professjonali tal-basketball u s'issa, t-tobba li jinvistawh huma tal-fehma li m'hemm xejn xi jwaqqfu, peress li ma għandu l-ebda problemi ta' saħħa.
Enormità ta' tul